ભાવેશ કહે છે : એક નોકરી માટે મારે મારા વિશે ઘણુ જણાવવું હતું. મારી ક્ષમતા, કાબેલિયત, આવડત બધા વિશે જ જણાવવું હતું. પણ મને ઈન્ટરવ્યુ લેનારે એ માટે તક જ ન આપી. પરિણામે હું લાયક હોવા છતાં નોકરી ન મળી. ત્યારે જ મને થયું કે હું વીડિયો સીવી તૈયાર કરીને જો તેમની સામે મૂકું તો મારે જે કહેવું છે એ તો હું કહી જ શકવાનો છું. મને મારા વિશે કહેવાની તક ન મળી, પણ આ વિચાર સાથે હું વીડિયો સીવી બનાવતી કંપની સ્થાપી શક્યો છું, જેનાથી હું કંપનીને કર્મચારી સુધી અને કર્મચારીઓને કંપની સુધી પહોંચાડવામાં પણ નિમિત બનું છુ. ૫૦,૦૦૦થી વધારે લોકો budding.in પોર્ટલની મુલાકાત લઈ ચૂક્યા છે.